Na temelju članka 55. Statuta Grada Koprivnice („Glasnik Grada Koprivnice” broj 4/09.), gradonačelnik Grada Koprivnice 20.07.2011. godine, donio je

# Z A K L J U Č A K

**o odobrenju sredstava za sufinanciranje**

**manifestacije „Galovićeva jesen 2011.“**

**I.**

 Odobravaju se sredstva u ukupnom iznosu 15.000,00 kn za sufinanciranje manifestacije „Galovićeva jesen 2011.“

**II.**

 Odobrena sredstva iz točke I. ovog Zaključka, terete Proračun Grada Koprivnice za 2011. godinu, razdjel 2, glava 2 - Kultura, pozicija 3210, konto 3811 Tekuće donacije u novcu.

KLASA: 610-02/11-01/04

URBROJ: 2137/01-04/1-11-98

Koprivnica, 20.07.2011.

 GRADONAČELNIK:

 Zvonimir Mršić, prof.

**O b r a z l o ž e nj e**

 Na temelju članka 55. Statuta Grada Koprivnice („Glasnik Grada Koprivnice „ broj 04/09.), a sukladno Zakonu o financiranju javnih potreba u kulturi („Narodne Novine“ broj 47/90., 27/93. i 38/09.) gradonačelnik Grada Koprivnice dana 02.05. 2011. godine donio je Rješenje o osnivanju i imenovanju Odbora za organizaciju Festivala književnosti „Galovićeva jesen 2011.“ Grad Koprivnica i Društvo hrvatskih književnika prije toga su, u travnju 2011. godine, raspisali natječaj za Književnu nagradu „Fran Galović“.

 Putem Festivala književnosti „Galovićeva jesen“ afirmira se Podravinu i književnu riječ – osobito ona kajkavskog izričaja na cijelom hrvatskom prostoru. Predviđeni troškovi manifestacije su oko 50.000,00 kn, od čega će dio biti doniran od strane Ministarstva kulture i Koprivničko-križevačke županije, a ostatak sredstava pribavit će se kroz sponzorstva i donacije.

 Na temelju utvrđenog prijedloga Odbora za organizaciju Festivala književnosti „Galovićeva jesen 2011.“ predlaže se gradonačelniku Grada Koprivnice Zvonimiru Mršiću, prof. donošenje zaključka o odobrenju sredstava za sufinanciranje manifestacije „Galovićeva jesen 2011.“

Nositelj izrade i predlagatelj akta:

Upravni odjel za društvene djelatnosti

Pročelnica:

Ankica Nježić, prof.